Diari Oficial de la Generalitat Valenciana


Sumari del DOGV 5520, del 25-05-2007 (2007/6703)

RESOLUCIÓ de 23 de maig de 2007, del director general de Personal Docent, de la Conselleria de Cultura, Educació i Esport, per la qual es declaren aprovades les llistes provisionals d'admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyament Secundari, professors d'escoles oficials d'Idiomes, professors de Música i Arts Escèniques i professors tècnics de Formació Professional, convocats per Orde de 24 d'abril de 2007, de la Conselleria de Cultura, Educació i Esport, i per la qual es convoca els aspirants declarats no exempts a la realització de la prova de coneixements dels idiomes oficials de la Comunitat Valenciana i a la prova d'espanyol per a estrangers.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5520

Data del DOGV
:   25-05-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/6703


Data del document
:   23-05-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * concurs administratiu
    * personal docent
    * administració regional
    * ensenyament secundari
    * educació artística
    * ensenyament d'idiomes
    * formació professional
    * ensenyament professional

RESOLUCIÓ de 23 de maig de 2007, del director general de Personal Docent, de la Conselleria de Cultura, Educació i Esport, per la qual es declaren aprovades les llistes provisionals d'admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyament Secundari, professors d'escoles oficials d'Idiomes, professors de Música i Arts Escèniques i professors tècnics de Formació Professional, convocats per Orde de 24 d'abril de 2007, de la Conselleria de Cultura, Educació i Esport, i per la qual es convoca els aspirants declarats no exempts a la realització de la prova de coneixements dels idiomes oficials de la Comunitat Valenciana i a la prova d'espanyol per a estrangers. [2007/6703]
De conformitat amb el que disposa la base 4 de l'Orde de 24 d'abril de 2007, de la conselleria de Cultura, Educació i Esport (DOCV de 30 d'abril), esta Direcció General de Personal Docent resol:
Primer
Declarar inicialment aprovada la llista provisional d'aspirants admesos i exclosos, amb indicació en este últim cas de les causes d'exclusió, per a participar en els procediments selectius d'ingrés i accessos al cossos esmentats, que figura com annex I d'esta resolució.
Segon
Declarar inicialment aprovada la llista provisional d'aspirants admesos i exclosos, amb indicació en este últim cas de les causes d'exclusió, per a participar en el procediment per a l'adquisició de noves especialitats que s'adjunta com annex II d'esta resolució.
Tercer
Els aspirants exclosos disposaran d'un termini de deu dies hàbils, comptats a partir de l'endemà de la publicació d'esta resolució, per a poder esmenar el defecte que haja motivat la seua exclusió. Així mateix, els aspirants que hagen detectat errors en la consignació de les seues dades personals podran manifestar-ho en el mateix termini. Les reclamacions es dirigiran a la Direcció General de Personal Docent, i es presentaran per qualsevol de les formes previstes en l'apartat 3.3 de l'orde de convocatòria.
Quart
Les reclamacions presentades seran acceptades o denegades per resolució expressa del director general de Personal Docent, per la qual es declararan aprovades les llistes definitives d'admesos i exclosos, que serà publicada en el Diari Oficial de la Comunitat Valenciana.
Cinqué
Així mateix, de conformitat amb el que preveu la base 7.1.2 de l'esmentada orde, es convoca els aspirants no exempts a la realització de la prova de coneixements dels idiomes oficials de la Comunitat Valenciana, que tindrà lloc el dia 15 de juny de 2007, a les 10.00 hores, als llocs especificats en l'annex III d'esta resolució.
Sisé
Igualment, de conformitat amb el que disposa la base 7.1.1 de l'orde de convocatòria esmentada, es convoca els aspirants que no posseïsquen la nacionalitat espanyola i els seus coneixements de castellà no es deduïsquen del seu origen i que han sigut declarats no exempts per a la realització de la prova d'acreditació de coneixements de l'esmentada llengua, descrita en l'annex IV, el dia 12 de juny de 2007, a les 10.00 hores, a l'Escola Oficial d'Idiomes de València, carrer Pla de la Saïdia, número 9.
València, 23 de maig de 2007.- El director general de Personal Docent: José Antonio Rovira Jover.ANNEX III
Llocs per a la realització de la prova de coneixements dels idiomes oficials de la Comunitat Valenciana:
Aspirants la província de preferència dels quals per a realitzar la prova siga Alacant:
UNIVERSITAT D'ALACANT
Aulari General II
Campus de Sant Vicent del Raspeig, s/n
Aspirants la província de preferència dels quals per a realitzar la prova siga Castelló o València:
UNIVERSITAT POLITÈCNICA DE VALÈNCIA
Escola Tècnica Superior d'Enginyers Industrials
Aulari Nou. Edifici 5N
Camí de Vera, s/n
ANNEX IV
La prova d'espanyol per a estrangers constarà dels exercicis següents:
Examen escrit
1. Prova de gramàtica i lèxic. Dictat. Temps màxim de durada 60 minuts.
2. Lectura d'un text literari del segle xx: respondre a preguntes de comprensió i vocabulari. Temps màxim de durada 60 minuts.
Examen oral
1. Lectura, resum i opinió d'un text periodístic.
2. Debat amb el tribunal sobre un tema relacionat amb el text llegit. Temps màxim de durada 15 minuts.